Document ID: 32004R0065

Reference:
EUR-Lex - 32004R0065 - MT
Avviż Legali Importanti
|
32004R0065
Official Journal L 010 , 16/01/2004 P. 0005 - 0010
Ir-Regolament tal-Kummissjoni (KE) Nru 65/2004ta' l-14 ta' Jannar 2004li jistabbilixxi sistema għall-iżvilupp u l-assenjazzjoni ta' identifikaturi uniċi għal organiżmi modifikati ġenetikamentIL-KUMMISSJONI TAL-KOMUNITAJIET EWROPEJ,Wara li kkonsidrat it-Trattat li jistabbilixxi l-Komunità Ewropea,Wara li kkonsidrat ir-Regolament (KE) Nru 1830/2003, tal-Parlament Ewropew u tal-Kunsill, tat-22 ta' Settembru 2003, rigward it-traċċar u t-tikkettjar ta' organiżmi modifikati ġenetikament u t-traċċar ta' ikel u prodotti ta' l-għalf prodotti minn organiżmi modifikati ġenetikament u li jemenda d-Direttiva 2001/18/KE [1], u partikolarment l-Artikolu 8 tiegħu,Billi:(1) Ir-Regolament (KE) Nru 1830/2003 jippreskrivi qafas armonizzat għat-traċċar ta' organiżmi modifikati ġenetikament, minn issa ‘l quddiem "OMĠ-ijiet", u ta' l-ikel u prodotti ta' l-għalf prodotti minn OMĠ-ijiet matul it-trasmissjoni u ż-żamma ta' tagħrif rilevanti minn operaturi għal dawn il-prodotti f'kull stadju tat-tqegħid tagħhom fis-suq.(2) Skond dak ir-Regolament, operatur li jqiegħed fis-suq prodotti li jikkontjenu jew jikkonsistu minn OMĠ-ijiet huwa meħtieġ li jinkludi, bħala parti minn dak it-tagħrif rilevanti, l-identifikatur uniku assenjat għal kull OMĠ bħala mezz li jindika l-presenza tiegħu u jirrifletti l-każ speċifiku ta' trasformazzjoni kopert mill-kunsens jew l-awtorizzazzjoni għat-tqegħid ta' dak l-OMĠ fis-suq.(3) Identifikaturi uniċi għandhom jiġu żviluppati bi qbil ma' format partikolari sabiex tiġi żgurata konsistenza kemm fil-livell Komunitarju kif ukoll internazzjonali.(4) Il-kunsens jew l-awtorizzazzjoni mogħtija għat-tqegħid fis-suq ta' OMĠ imsemmi skond id-Direttiva 2001/18/KE tal-Parlament Ewropew u tal-Kunsill tat-12 ta' Marzu 2001 dwar ir-rilaxx deliberat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE [2] jew leġislazzjoni oħra tal-Komunità għandha tispeċifika l-identifikatur uniku għal dak l-OMĠ. Barra minn hekk, il-persuna li qed tapplika għal dan il-kunsens għandha tiżgura li l-applikazzjoni tispeċifika l-identifikatur uniku xieraq.(5) Fejn, qabel id-dħul fis-seħħ ta' dan ir-Regolament, kunsensi jkunu ngħataw għat-tqegħid fis-suq ta' OMĠ-ijiet skond id-Direttiva tal-Kunsill 90/220/KEE tat-23 ta' April 1990 dwar ir-rilazz deliberat fl-ambjent ta' organiżmi modifikati ġenetikament [3], huwa meħtieġ li jiġi żgurat li identifikatur uniku huwa jew ġie żviluppat, assenjat u reġistrat kif xieraq għal kull OMĠ kopert minn dak il-kunsensi.(6) Sabiex titqies u tinżamm konsistenza ma' żviluppi f'fora internazzjonali, huwa xieraq li jitqiesu l-format-ijiet għal identifikaturi uniċi stabbiliti mill-Organizzazzjoni għal Koperazzjoni u Żvilupp Ekonomiku (OKŻE), għall-użu fil-kuntest tad-database tal-prodott BioTrack u fil-kuntest tal-Biosafety clearing house stabbilit mill-Protokoll Cartagena dwar Biosafety fil-Konvenzjoni dwar Diversita Bijoloġika.(7) Għall-għanijiet ta' l-applikazzjoni sħiħa tar-Regolament (KE) Nru 1830/2003, huwa essenzali li dan ir-Regolament japplika bħala materja ta' urġenza.(8) Il-miżuri provvduti f'dan ir-Regolament huma b'mod konformi ma' l-opinjoni tal-Kumitat imwaqqaf skond l-Artikolu 30 tad-Direttiva 2001/18/KE,ADOTTAT DAN IR-REGOLAMENT:KAPITOLU IL-ISKOPArtikolu 11. Dan ir-Regolament għandu japplika għal organiżmi modifikati ġenetikament, minn issa ‘l quddiem imsejħa "OMĠ-ijiet", awtorizzati għat-tqegħid fis-suq bi qbil mad-Direttiva 2001/18/KE jew leġislazzjoni oħra tal-Komunità, u applikazzjonijiet għat-tqegħid fis-suq skond leġislazzjoni oħra.2. Dan ir-Regolament m'għandux japplika għal prodotti mediċinali għall-użu mill-bniedem u veterinarju awtorizzati skond ir-Regolament tal-Kunsill (KEE) Nru 2309/93 [4], jew applikazzjonijiet għal awtorizzazzjoni skond dak ir-Regolament.IL-KAPITOLU IIAPPLIKAZZJONIJIET GĦAT-TQEGĦID FIS-SUQ TA' OMĠ-IJIETArtikolu 21. Applikazzjonijiet għat-tqegħid fis-suq ta' OMĠ-ijiet għandhom jinkludu identifikatur uniku għal kull OMĠ konċernat.2. Applikanti għandhom, bi qbil mal-format-ijiet dikjarati fl-Anness, jiżviluppaw l-identifikatur uniku għal kull OMĠ konċernat, wara konsulatzzjoni tad-database tal-prodott BioTrack OKŻE, u l-Biosafety clearing house, biex jiġi stabbilit jekk ġiex żviluppat diġa identifikatur uniku għal dak l-OMĠ bi qbil ma' dawn il-format-ijiet jew le.Artikolu 3Fejn jingħata kunsens jew awtorizzażżjoni għat-tqegħid fis-suq ta' OMĠ:(a) il-kunsens jew l-awtorizzazzjoni għandhom jispeċifikaw l-identifikatur uniku għal dak l-OMĠ;(b) il-Kummissjoni, f'isem il-Komunità, jew, fejn xieraq, l-awtorita kompetenti li tkun ħadet id-deċiżjoni finali dwar l-applikazzjoni oriġinali għandha tiżgura li l-identifikatur uniku għal dak l-OMĠ jiġi komunikat kemm jista' jkun malajr, bil-miktub, lill-Biosafety clearing house;(ċ) L-identifikatur uniku għal kull OMĠ konċernat għandu jiġi reġistrat fir-reġistri rilevanti tal-Kummissjoni.IL-KAPITOLU IIIOMĠ-IJIET LI GĦALIHOM INGĦATA KUNSENS GĦAT TQEGĦID FIS-SUQ TAGĦHOM QABEL ID-DĦUL FIS-SEĦĦ TA' DAN IR-REGOLAMENTArtikolu 41. Identifikaturi uniċi għandhom jiġu assenjati lill-OMĠ-ijiet kollha li rigward tagħhom, qabel id-dħul fis-seħħ ta' dan ir-Regolament, kunsens ingħata skond id-Direttiva 90/220/KEE għat-tqegħid tagħhom fis-suq.2. Possessuri ta' kunsens rilevanti jew fejn xieraq l-awtorita kompetenti li tkun ħadet id-deċiżjoni final dwar l-applikazzjoni oriġinali għandha tikkonsulta mad-database tal-prodott BioTrack OKŻE, u l-Biosafety clearing house, biex jiġi stabbilit jekk ġiex żviluppat diġa identifikatur uniku għal dak l-OMĠ bi qbil ma' dawn il-format-ijiet dikjarati fl-Anness jew le.Artikolu 51. Fejn, qabel id-dħul fis-seħħ ta' dan ir-Regolament, kunsens ikun ingħata għat-tqegħid fis-suq ta' OMĠ u fejn identifikatur uniku jkun ġie żviluppat għal dak l-OMĠ bi qbil mal-format-ijiet dikjarati fl-Anness, paragrafi 2, 3 u 4 għandhom japplikaw.2. Kull possessur ta' kunsens, jew fejn xieraq l-awtorita kompetenti li tkun ħadet id-deċiżjoni finali dwar l-applikazzjoni orġinali, għandu fi żmien 90 jum wara d-dħul fis-seħħ ta' dan ir-Regolament, jikkomunika dan li ġej, bil-miktub, lill-Kummissjoni:(a) il-fatt li l-identifikatur uniku jkun diġa ġie żviluppat bi qbil mal-format-ijiet dikjarati fl-Anness;(b) id-dettalji ta' l-identifikatur uniku.3. L-identifikatur uniku għal kull OMĠ konċernat għandu jiġi reġistrat fir-reġistri rilevanti tal-Kummissjoni.4. Il-Kummissjoni, f'isem il-Komunità, jew, fejn xieraq, l-awtorita kompetenti li tkun ħadet id-deċiżjoni finali dwar l-applikazzjoni oriġinali għandha tiżgura li l-identifikatur uniku għal dak l-OMĠ jiġi komunikat kemm jista' jkun malajr, bil-miktub, lill-Biosafety clearing house;Artikolu 61. Fejn, qabel id-dħul fis-seħħ ta' dan ir-Regolament, kunsens ikun ingħata għat-tqegħid fis-suq ta' OMĠ iżda fejn identifikatur uniku ma jkunx ġie żviluppat għal dak l-OMĠ bi qbil mal-format-ijiet dikjarati fl-Anness, paragrafi 2, 3 u 4 u 5 għandhom japplikaw.2. Kull possessur ta' kunsens, jew fejn xieraq, l-awtorita kompetenti li tkun ħadet id-deċiżjoni finali dwar l-applikazzjoni orġinali, għandu jiżviluppa identifikatur uniku għall-OMĠ konċernat bi qbil mal-format-ijiet dikjarati fl-Anness.3. Il-possessur tal-kunsens għandu, fi żmien 90 jum wara d-dħul fis-seħħ ta' dan ir-Regolament, jikkomunika d-dettalji ta' l-identifikatur uniku, bil-miktub, lill-awtorita kompetenti li qed tagħti l-kunsens, li mbagħad għandha titrasmetti immedjatament dawn id-dettalji lill-Kummissjoni.4. L-identifikatur uniku għal kull OMĠ konċernat għandu jiġi reġistrat fir-reġistri rilevanti tal-Kummissjoni.5. Il-Kummissjoni, f'isem il-Komunità, jew, fejn xieraq, l-awtorita kompetenti li tkun ħadet id-deċiżjoni finali dwar l-applikazzjoni oriġinali għandha tiżgura li l-identifikatur uniku għal dak l-OMĠ jiġi komunikat kemm jista' jkun malajr, bil-miktub, lill-Biosafety clearing house;KAPITOLU IVDISPOSIZZJONI FINALIArtikolu 7Dan ir-Regolament għandu jidħol fis-seħħ fid-data tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.Magħmul fi Brussell, fl-14 ta' Jannar 2004.Għall-KummissjoniMargot WallströmMembru tal-Kummissjoni[1] ĠU L 268, tat-18.10.2003, p. 24.[2] ĠU L 106, tas-17.4.2001, p. 1. Direttiva kif l-aħħar emendata bir-Regolament (KE) Nru 1830/2003.[3] ĠU L 117, tat-8.5.1990, p. 15. Direttiva kif l-aħħar emendata bid-Direttiva 2001/18/KE.[4] ĠU L 214, ta' l-24.8.1993, p. 1.--------------------------------------------------L-ANNESSFORMAT-IJIET GĦAL IDENTIFIKATURI UNIĊIL-Anness hawn taħt jiddefinixxi l-format għall-identifikatur uniku għal pjanti f'Taqsima A u għal mikro-organiżmi u annimali f'Taqsima B.TAQSIMA A1. Format totaliDan l-Anness jipprovdi dettalji rigward il-format li jrid jintuża għal identifikaturi uniċi għal OMĠ-ijiet pendenti jew awtorizzati għat-tqegħid fis-suq skond leġislazzjoni tal-Komunità. Il-format jikkonsisti minn tliet komponenti li jikkomprendu numru ta' ċifri diġitali alfanumeriċi u jipprovdi riferenza għall-applikant/possessur tal-kunsens, każ ta' trasformazzjoni u mezzi ta' verifikazzjonilIl-format jikkomprendi disa' ċifri diġitali alfanumeriċi b'kollox. L-ewwel komponent jirrappreżenta l-applikant/possessur ta' kunsens u jikkomprendi żewġ jew tliet ċifri diġitali alfanumeriċi. It-tieni komponent jikkomprendi ħames jew sitt ċifri diġitali alfanumeriċi u jirrappreżenta l-każ ta' trasformazzjoni. It-tielet komponent jipprovdi għal verifika u huwa rappreżentat minn ċifra numerika finali.Dan li ġej jipprovdi eżempju ta' identifikatur uniku żviluppat permezz ta' dan il-format.Ċ | E | D | - | A | B | 8 | 9 | 1 | - | 6 |jew |Ċ | E | - | A | B | Ċ | 8 | 9 | 1 | - | 5 |It-taqsimiet li ġejjin jipprovdu gwida rigward kif it-tliet komponenti individwali ta' l-identifikatur uniku għandhom jiġu żviluppati.2. Komponent ta' l-applikant/possessur ta' kunsensL-ewwel żewġ jew tliet ċifri diġitali alfanumeriċi jirrappreżentaw l-applikant/possessur ta' kunsens (per eżempju, l-ewwel żewġ jew tliet ittri ta' l-isem ta' l-organizzazzjoni ta' l-applikant/possessur ta' kunsens), segwiti minn sing (dash), bħal;Ċ | E | D | - |jew |Ċ | E | - | |Applikanti jistgħu jkunu diġa assenjaw ċifri diġitali alfanumeriċi biex jindikaw l-identita tagħhom u dawn jidhru fit-tabella tal-kodiċi ta' l-applikant fid-database tal-prodott tal-BioTrack OKŻE. Dawn l-applikanti għandhom ikomplu jużaw dawn iċ-ċifri diġitali.Kull applikant ġdid li mhuwiex identifikat fid-database ma jitħalliex juża l-kodiċijiet eżistenti mniżżla fit-tabella tal-kodiċi ta' l-applikant fid-database. L-applikant il-ġdid għandu jgħarraf lill-awtoritajiet nazzjonali, li għandhom jaġġornaw id-database tal-prodott BioTrack OKŻE billi jinkludu kodiċi ġdida (ċifri diġitali) li se tiġi disinjata biex tidentifika lill-applikanti l-ġdid fit-tabella tal-kodiċi.3. Komponent ta' każ ta' trasformazzjoniIt-tieni sett ta' ħames jew sitt ċifri diġitali alfanumeriċi għandu jirrappreżenta l-każ(ijiet) speċifiċi ta' trasformazzjoni, li huwa s-suġġett ta' l-applikazzjoni għat-tqegħid fis-suq u/jew kunsens, bħal:A | B | 8 | 9 | 1 | - | |jew |A | B | Ċ | 8 | 9 | 1 | - |Biċ-ċar, każ individwali ta' trasformazzjoni jista' jseħħ f'organiżmi differenti, speċje u varjetajiet u ċ-ċifri diġitali għandhom ikunu rappreżentattivi tal-każ speċifiku msemmi. Għal darb'oħra, applikanti għandhom, qabel ma jifformulaw identifikatur uniċi, jikkonsultaw mad-database tal-prodott BioTrack OKŻE f'termini ta' l-identifikaturi uniċi li jkunu ġew assenjati għal każ-ijiet simili ta' trasformazzjoni ta' l-isess organiżmu/speċje sabiex tiġi provvduta konsistenza u biex tiġi evitata dupplikazzjoni.Applikanti għandhom jiżviluppaw il-mekkaniżmu intern tagħhom biex jevitaw li tapplikaw l-istess nomina (ċifri diġitali) għal "każ ta' trasformazzjoni" jekk tintuża' f'organiżmu differenti. Fejn każijiet simili ta' trasformazzjoni jkunu żviluppaw minn żewġ organizzazzjonijiet jew aktar it-tagħrif ta' l-applikant (ara taqsima 2) għandu jgħin lill-applikanti li jiġġeneraw identifikatur uniku għall-prodott tagħhom stess, fil-waqt li fl-istess ħin jiżguraw il-uniqueness tiegħu minn dawk ġenerati minn applikanti oħra.Rigward OMĠ-ijiet ġodda li jikkomprendu aktar minn każ wieħed ta' trasformazzjoni (spiss riferiti bħala każijiet ta' trasformazzjoni stacked-gene), applikanti jew possessuri ta' kunsens għandhom jiġġeneraw identifikatur uniku ġdid għal dawn il-OMĠ-ijiet.4. Komponenet ta' verifikaIċ-ċifra diġitali finali ta' l-identifikatur uniku hija għal verifika, li għandha tiġi separata mill-bqija taċ-ċifri diġitali ta' l-identifikatur uniku permezz ta' sing (dash), bħal:- | 6 |jew |- | 5 |Iċ-ċifra diġitali ta' verifika hija maħsuba biex tnaqqas żbalji billi tiżgura l-integrita ta' l-identifikatur alfanumeriku, imdaħħal mill-utenti tad-database.Ir-regola biex tiġi kalkolata ċ-ċifra diġitali ta' verifika hija kif ġej. Iċ-ċifra diġitali ta' verifika hija magħmula minn ċifra diġitali numerika waħda. Hija kalkolata billi jiżdiedu flimkien il-valuri numeriċi ta' kull ċifra diġitali alfanumerika fl-identifikatur uniku. Il-valur numeriku ta' kull waħda miċ-ċifri diġitali huwa minn Ø sa 9 għaċ-ċifri diġitali numeriċi (Ø sa 9) u 1 sa 26 għaċ-ċifri diġitali alfabetiċi (A sa Z) (ara taqsimijiet 5 u 6). Is-somma totali, jekk tkun magħmula minn numru ta' ċifri diġitali numeriċi, se tiġi kalkolata aktar billi jiżdiedu l-bqija taċ-ċifri diġitali flimkien permezz ta' l-istess regola, fi proċess iterative (iterative), sakemm is-somma finali tkun ċifra diġitali numerika waħda.Per eżempju, iċ-ċifra diġitali ta' verifika għall-kodiċi ĊED-AB891 hija kalkolata kif ġej:l-ewwel pass: | 3 + 5 + 4 + 1 + 2 + 8 + 9 + 1 = 33; |it-tieni pass: | 3 + 3 = 6; għalhekk iċ-ċifra diġitali ta' verifika hija 6. |Għalhekk, l-identifikatur uniku finali mbagħad isir - ĊED-AB891-6.5. Forom ta' ċifri diġitali li jridu jintużaw fl-identifikatur unikuØ |1 |2 |3 |4 |5 |6 |7 |8 |9 |6. Forom ta' karattri alfabetiċi li jridu jintużaw, u ekwivalenti numeriċi għall-kalkolu taċ-ċifra diġitali ta' verifika.A = 1 |B = 2 |Ċ = 3 |D = 4 |E = 5 |F = 6 |G = 7 |H = 8 |I = 9 |J = 1Ø |K = 11 |L = 12 |M = 13 |N = 14 |O = 15 |P = 16 |Q = 17 |R = 18 |S = 19 |T = 2Ø |U = 21 |V = 22 |W = 23 |X = 24 |Y = 25 |Z = 26 |Żero għandu jiġi rifless permezz tas-simbolu Ø biex tiġi evitata konfużjoni ma' l-ittra OTAQSIMA B Id-dispożizzjonijiet ta' taqsima A ta' dan l-Anness għandhom japplikaw għal mikro-organiżmi u annimali sakemm format ieħor għal identifikatur uniku jkun ġie adottat internazzjonalment u endorsjat f'livell Komunitarju.--------------------------------------------------

Summary:
Organiżmi modifikati ġenetikament — identifikaturi uniċi
Organiżmi modifikati ġenetikament — identifikaturi uniċi
SOMMARJU TAD-DOKUMENT:
Regolament tal-Kummissjoni (KE) Nru 65/2004 dwar identifikaturi uniċi għal organiżmi modifikati ġenetikament
SOMMARJU
X’JAGĦMEL IR-REGOLAMENT?
                
              
Ir-Regolament jistabbilixxi identifikatur uniku*, simili għal barcode, speċifiku għal kull organiżmu modifikat ġenetikament* (OMĠ ) li jidħol fis-suq. Dan huwa element ewlieni fit-traċċar* u t-tikkettjar ta’ ikel u għalf għall-annimali li jirriżultaw minn OMĠs, bil-għan li jtejbu l-għażla tal-konsumatur u jipprovdu salvagwardji għas-saħħa u l-ambjent.
PUNTI EWLENIN
              
Għall-konsistenza mal-iżviluppi f’fora internazzjonali, format ta’ identifikatur uniku jintuża mid-database tal-Organizzazzjoni għall-Kooperazzjoni u l-Iżvilupp Ekonomiku BioTrack u mill-Clearing House dwar il-Bijosigurtà u l-Protokoll ta’ Kartaġena dwar il-Bijosikurezza għall-Konvenzjoni dwar id-Diversità Bijoloġika.
Għal kull applikazzjoni ġdida għall-awtorizzazzjoni biex OMĠ jitqiegħed fis-suq, l-applikant għandu jiċċekkja fid-databases biex jiżgura li l-identifikatur ma ġiex diġà assenjat qabel il-ħolqien ta’ identifikatur uniku fil-format preskritt.
Meta tingħata l-awtorizzazzjoni biex OMĠ jitqiegħed fis-suq, l-identifikatur uniku mbagħad jiġi kkomunikat lill-Clearing House dwar il-Bijosigurtà mill-Kummissjoni Ewropea u rreġistrat fir-reġistru tal-UE ta’ OMĠ awtorizzati.
L-OMĠ kollha li ġew awtorizzati qabel daħal fis-seħħ ir-Regolament ingħataw identifikaturi uniċi taħt ir-regolament.
Il-format tal-identifikatur uniku huwa definit fl-anness għar-regolament, u fih disa’ ċifri alfanumeriċi. L-ewwel żewġ jew tliet ċifri jirrappreżentaw l-isem tal-kumpanija jew l-organizzazzjoni. It-tieni komponent ta’ ħames jew sitt ċifri jirrappreżenta każ ta’ trasformazzjoni* u l-komponent finali huwa ċifra unika ta’ verifika, kollha separati b’sing, pereżempju: MON-00603-1.
META JAPPLIKA R-REGOLAMENT?
              
Huwa japplika mis-16 ta’ Jannar 2004.
SFOND
              
Għal aktar informazzjoni, ara “It-traċċar u t-tikkettjar” fuq il-websajt tal-Kummissjoni Ewropea.
TERMINI EWLENIN
* Identifikatur uniku: kodiċi alfanumerika b’9 ċifri speċifika għal OMĠ li tippermettilha tiġi identifikata faċilment fuq it-tikkettjar tal-prodott.
* Organiżmi modifikati ġenetikament: pjanti jew annimali mrobbija sabiex jagħtu produzzjoni ogħla jew jirreżistu l-mard, permezz tal-modifika tal-għamla ċellulari u ġenetika tagħhom.
* Traċċar: l-abilità li jiġu ntraċċati l-OMĠ, u prodotti manifatturati minn OMĠ, fl-istadji kollha tal-katina tal-produzzjoni u d-distribuzzjoni, li jiffaċilita l-ittikkettjar preċiż.
* Każ ta’ trasformazzjoni: terminu użat biex jiddistingwi varjetajiet ta’ uċuħ tar-raba’ u organiżmi oħra ġenetikament iġġenerati (transformati).
ATT
            
Regolament tal-Kummissjoni (KE) Nru 65/2004 tal-14 ta’ Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għal organiżmi modifikati ġenetikament (ĠU L 10, 16.1.2004, p. 5-10)
ATTI RELATATI
            
Ir-Regolament tal-Kummissjoni (KE) Nru 641/2004 tas-6 ta’ April 2004 dwar regoli dettaljati għall-implementazzjoni tar-Regolament (KE) Nru 1829/2003 tal-Parlament Ewropew u tal-Kunsill rigward l-applikazzjoni tal-awtorizzazzjoni tal-ikel u l-għalf ġdid ġenetikament modifikat, in-notifika ta' prodotti eżistenti u preżenża aċċidentali jew teknikament inevitabbli ta' materjal ġenetikament modifikati li bbenifika minn valutazzjoni tar-riskju favorevoli (ĠU L 102, 7.4.2004, p. 14-25).
L-emendi suċċessivi għar-Regolament tal-Kummissjoni (KE) Nru 641/2004 ġew inkorporati fit-test oriġinali. Din il-verżjoni konsolidata għandha valur dokumentarju biss.
Ir-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 rdwar it-traċċjabilità u l-ittikkettjar ta’ organiżmi modifikati ġenetikament u t-traċċjabilità ta’ prodotti ta’ l-ikel u għalf manifatturati minn organiżmi modifikati ġenetikament u li jemenda d-Direttiva 2001/18/KE (ĠU L 268, 18.10.2003, p. 24-28). Ara l-verżjoni konsolidata.
l-aħħar aġġornament 12.04.2016